19/03/2013 | Administración LocalMunicipal
Mugardos
Regulamento de uso do campo de fútbol municipal da Pedreira

A N U N C I O APROBACIÓN DEFINITIVA DO REGULAMENTO DE USO DO CAMPO DE FÚTBOL MUNICIPAL DA PEDREIRA Tendo sido aprobado inicialmente polo Concello Pleno, en sesión ordinaria realizada o día 28 de decembro de 2012, o Regulamento de uso do campo de fútbol municipal da Pedreira, sométese, e transcorrido o prazo de información pública previsto no artigo 65.2 da Lei 7/1985, do 2 de abril, reguladora das bases de réxime local, sen presentarse reclamación ou suxerencia algunha, enténdese definitivamente aprobado, polo que se procede á publicación do seu texto íntegro, que entrará en vigor ó día seguinte ao da súa inserción no Boletín Oficial da Provincia, en cumprimento do disposto no artigo 70.2 da Lei 7/1985, do 2 de abril, reguladora das bases de réxime local. Mugardos, 11 de marzo de 2013. O alcalde Xosé Fernández Barcia REGULAMENTO DE USO DO CAMPO DE FÚTBOL MUNICIPAL DA PEDREIRA CAPÍTULO I.–OBXECTO E FINALIDADE Art.1. É obxecto do presente regulamento a regulación do uso do campo de fútbol municipal de herba sintética situado na Pedreira. Art.2. O inmoble é un ben de dominio público, e figura no libro de inventario de bens do Concello de Mugardos. Art.3. As instalacións do campo de fútbol municipal, destinaranse principalmente para a práctica do fútbol, e de forma secundaria para outro tipo de competicións deportivas, ou recreativas. Art.4. De acordo co artigo anterior, as instalacións deportivas as que fai referencia este regulamento poderanse utilizar para a realización dos seguintes actos: a) Actividades, competicións espectáculos deportivos: agás as que puideran efectos negativos sobre a instalación ou algún dos seus equipamentos por razóns do material empregado no seu xogo ou competición. b) Espectáculos de carácter mixto, nos que se inclúan algunhas manifestacións alleas ao deporte ou ben nos que o seu aspecto artístico, musical ou espectáculos, supere o estritamente deportivo. c) Reunións de carácter exclusivamente artístico ou cultural, así como tamén festivais que poida autorizar o Concello de Mugardos, atendendo a circunstancias que así o aconsellen, e oído o técnico deportivo municipal, reservándose o dereito de non autorizar as celebracións de calquera reunión ou manifestación, mediante comunicación previa aos interesados. CAPÍTULO II.–DAS COMPETENCIAS Art.5. Son competencias da Corporación: a) A aprobación, modificación ou derrogación deste regulamento. b) A xestión, contratación, concesión ou convenio dos servizos de conserxería, conservación, mantemento e limpeza integral da instalación deportiva. c) Aprobación das directrices anuais de actuación no campo de fútbol municipal, previa proposta da Concellaría de Deportes. d) Aprobar a programación deportiva a realizar, previa proposta da Concellaría de Deportes. e) Fixar os prezos públicos por utilización das instalacións deportivas municipais. Art.6. Son competencias da Comisión de Deportes: Resolver as cuestións que lle formule a Concellaría Delegada de Deportes, ou a propia Alcaldía, dando conta ao Concello Pleno se a importancia así o aconsella. Art.7. Serán competencias da Alcaldía, que poderá delegar na Concellaría Delegada de Deportes, as seguintes: Proposta de sancións referentes a faltas graves ou moi graves e a imposición referente a faltas leves, dando conta ao Pleno das súas decisións. Art.8. Serán competencias do técnico deportivo municipal: a) Elaboración dos informes que lle solicite o Alcalde ou calquera órgano municipal, incluíndo o estudio de custes e proposta de taxas por utilización das instalacións. b) Establecer as directrices para a confección do horario de utilización do campo de fútbol municipal. c) A proposición das directrices da programación deportiva anual. d) Establecer as directrices e os termos do convenio a subscribir, referidos á utilización destas instalacións, con clubs, entidades ou federacións deportivas. e) Elaborar e actualizar o inventario do material deportivo e equipamentos da instalación. f) Todas aquelas facultades que aparezan que sexan delegadas polos órganos municipais. CAPÍTULO III.–DO SERVIZO DE CONSERXERÍA, CONSERVACIÓN MANTEMENTO E LIMPEZA INTEGRAL Art.9. Corresponde ao Galicia de Mugardos, en virtude co convenio asinado entre o Concello de Mugardos e o clube, as labores de vixía, control, apertura, peche e limpeza do campo municipal e das instalacións, así como a autorizar o uso dos vestiarios da súa propiedade nas horas de libre concorrencia e durante o horario establecido no regulamento de uso das instalacións para as diferentes modalidades deportivas. Limpeza integral. –Dentro deste apartado a SDC Galicia de Mugardos comprométese a realizar as tarefas de mantemento funcional (limpeza do campo e das gradas, baleirado de papeleiras, peiteado da herba, regado do campo, etc.), velando polo coidado e bo estado de conservación das instalacións no día a día, atendendo fundamentalmente a: Limpeza semanal da contorna. Pasar o peite ao terreo de xogo cando menos cada quince días, podendo por razóns de uso intensivo do mesmo facelo con frecuencia semanal. Limpeza especial, cos tratamentos axeitados, do terreo de xogo, así como dos diferentes equipamentos deportivos existentes como porterías e banquiños cando menos unha vez ao mes. No caso de eventos culturais ou deportivos de carácter puntual, organizados polo Concello e con afluencia masiva de persoas, será este o que realice a limpeza xeral ao remate dos actos. Conserxería. –Executar e facer cumprir os acordos dos órganos municipais correspondentes. Facer cumprir o horario de utilización das instalacións segundo o ordenado pola Concellaría de Deportes. Resolver as incidencias de preparación e celebración de actos nas instalacións. Abrir e pechar o campo de fútbol. Comunicar nun prazo non superior ás 72 horas todas as incidencias e necesidades ao concelleiro/a delegado/a de deportes. O persoal que preste o servizo deberá estar identificado. O Concello de Mugardos asumirá as obras de infraestrutura e reparación (caucho, cambio de lámpadas, reposición de redes ou banquiños, etc.) do campo municipal de herba artificial. CAPÍTULO IV.–DEREITOS E OBRIGAS DAS PERSOAS OU ENTIDADES USUARIAS Art.10. O acceso ás instalacións farase coa identificación oportuna, respectando os horarios establecidos e a instalación a utilizar, atendendo en todo momento ás indicacións dos responsables do servizo. Art.11. Os usuarios manterán limpas as instalacións, respectando os equipamentos e mobiliario dos mesmos, así como as normas de funcionamento. Art.12. Non se permitirá o paso do exterior de bebidas nin de envases á instalación deportiva agás auga ou isotónicas en envase de plástico. En ningún caso se poderán consumir bebidas alcohólicas. Queda totalmente prohibido fumar así como inxerir calquera tipo de comida na instalación deportiva, agás nas zonas habilitadas a tal efecto. Art.13. É obrigatorio o uso de roupa deportiva para a práctica, adestramento ou competición deportiva. Non se permitira a entrada ao terreo de xogo, sen calzado axeitado. Art.14. O horario de utilización das dependencias deportivas será confeccionado polo Técnico Deportivo Municipal atendendo en primeiro lugar a petición da SDC Galicia de Mugardos, o resto de interesados/as solicitaran nas dependencias administrativas do Concello en horario de mañá e no Pavillón municipal do Cristo pola tarde nos horarios que a tal efecto se dispoñan, de forma que se exporá no taboleiro de anuncios do campo de fútbol así como no Concello de Mugardos. Art.15. A Alcaldía ou Concellaría Delegada de Deportes resérvase o dereito de realizar posibles modificacións cando unha vez concedidas as horas, causas de forza maior así o aconsellen, sempre co aviso previo ás persoas interesadas. Art.16. a) A persoa ou entidade usuaria que por calquera causa xustificada non faga uso da instalación, tendo hora concedida, avisará con 48 horas de antelación aos Servizos Administrativos pertinentes para que se poida dispor da súa utilización. En caso de avisar con menos tempo, perderá a taxa aboada. b) A non utilización por dúas veces consecutivas ou tres alternativas, e sen aviso da instalación, levará consigo a perda dos dereitos de utilización pola tempada deportiva. c) Unha vez concedida non se permite a prestación das instalacións a terceiros. Art.17. Para todo o relativo ás tarifas para o uso da instalación estarase ao o disposto na ordenanza municipal correspondente do Concello de Mugardos. Art.18. Na solicitude de alugueiro da instalación para eventos, a persoa ou entidade solicitante deberán acreditar que teñen subscrita a correspondente póliza de accidentes ou seguro médico que garanta a asistencia sanitaria. Desta forma ante calquera accidente, ou lesión que se produza cando a instalación está cedida a outros usuarios/as xa sexan particulares ou entidades, será responsabilidade da persoa física ou xurídica que solicita dita cesión. Art.19. Sección 1.ª. Normas xerais de acceso ás instalacións a) Permitirase o acceso das persoas usuarias ás bandas cun máximo de 15 minutos de antelación ao comezo da actividade. b) Unha vez rematada a actividade, as persoas usuarias abandonarán as instalacións nun tempo máximo de 10 minutos a partir do remate da citada actividade. c) Nos adestramentos de clubs no campo de fútbol, os/as deportistas estarán permanente acompañados dun monitor/a do Club, que será o/a responsable do grupo, e velará polo cumprimento das normas de uso. Art.20. Non se permitirá a entrada as instalacións de ningún tipo de animais domésticos. Art.21. Todas as persoas usuarias deberán coñecer o presente Regulamento de réxime interior. Polo que se facilitará copia aos Clubs e Asociacións inscritas no Rexistro Municipal de Entidades, e se exporá no taboleiro da instalación. Art.22. Existirá unha caixa de correo para que o usuario/a poida dirixir as súas suxestións acerca do funcionamento das instalacións. deportes@mugardos. dicoruna. es Sección 2.ª. Normas para entidades e clubs Art.23. O Club ou Entidade usuario, faise responsable das posibles fallas que se poidan ocasionar durante a utilización das instalacións polos seus xogadores/as e compoñentes do equipo, e que foran realizados por neglixencia ou intencionalidade. Art.24. O usufruto da instalación durante unha ou máis tempadas non concede ningún dereito para utilizalo na seguinte tempada. Xa que logo, cada ano será preciso facer a pertinente solicitude. Art.25. Os equipos empregarán os vestiarios que lles sexan asignados, e farán un correcto uso dos mesmos. Art.26. O club ou entidade usuaria é responsable de que durante o adestramento ou nos partidos, permanezan no banco ou no terreo de xogo, o persoal correspondente. Art.27. A planificación dos horarios de uso das instalacións será o que segue: a) A petición de hora poderase facer para un período de tempo: anual, mensual ou semanal. Deste xeito ao longo do mes de setembro abrirase o prazo de solicitude de horas do campo de fútbol municipal, polo que será preciso cubrir unha instancia solicitando dita ocupación nos días e horas que se desexe utilizar a instalación. A finais do mes informarase aos solicitantes dos horarios concedidos. b) Darase preferencia no uso das instalacións en base ós criterios que seguen: 1.–Actos programados polo Concello.2.–SD Galicia de Mugardos en todas as súas categorías.3.–Centros de ensino públicos do municipio.4.-Equipos federados do municipio con convenios deportivos municipais.5.–Equipos federados do municipio.6.–Equipos non federados do municipio.7.–Equipos doutros concellos federados.8.–Equipos doutros concellos non federados. Art.28. As faltas cometidas polo usuarios do campo de fútbol municipal terán a consideración de leves, graves e moi graves: a) Considéranse faltas leves: O incumprimento das normas regulamentarias. Tres faltas leves suporán unha grave. b) Considéranse faltas graves. A reincidencia. Os danos materiais nas instalacións. Dúas faltas graves suporán unha falta moi grave. c) Considéranse faltas moi graves: Os danos materiais importantes. As agresións físicas. Art.29. Por mor das faltas a que se refire o apartado anterior poderán impoñerse as seguintes sancións: a) Apercibimento ou amoestación: no caso de faltas leves suporá advertencia verbal e no caso de falta grave comunicación escrita. b) Expulsión temporal: no caso de falta grave. c) Expulsión definitiva: no caso de falta moi grave. As faltas leves corrixiranse coas sancións de apercibimento ou amoestación, as graves coa expulsión temporal da persoa ou entidade entre un mes e un ano e as moi graves ca expulsión definitiva. A alcaldía do Concello de Mugardos será o instrutor das faltas graves e moi graves. Disposición final. O presente Regulamento rexerá a partir da súa aprobación definitiva e publicación integra no BOP ata que o Concello acorde a súa modificación ou derrogación. Toda norma non especificada no presente Regulamento resolverase pola Lei do deporte e demais normativa en vigor. ANEXOS 1.–Horario do campo de fútbol municipal.2.–Formulario para solicitar o campo municipal da Pedreira ANEXOS DO REGULAMENTO DE USOS DO CAMPO DE FÚTBOL MUNICIPAL DA PEDREIRA ANEXO 1: “Do horario de utilización do campo de fútbol municipal” O horario de utilización do Campo de fútbol será de como máximo 45 horas á semana. O horario de apertura da instalación será como segue: Do 1 de outubro ao 15 de xuño De luns a venres, 7 horas ao día. Polas tardes, de 17 a 22 horas. Os sábados. Polas mañás, de 10 a 13 horas. Polas tardes, de 15 a 19 horas. Os domingos e festivos, polas mañás, de 10 a 13 horas. Do 16 de xuño ao 30 de setembro De luns a venres, de 10.00 a 13.00 e de 19.30 a 22.30. Os domingos e festivos, polas mañás, de 10 a 13 horas. As instalacións permanecerán pechadas os días: 1.1 e 6 de xaneiro 2.24, 25 e 31 de decembro 3. Festivos locais ANEXO 2: “FORMULARIO PARA SOLICITAR O CAMPO MUNICIPAL DA PEDREIRA” MODELO DE SOLICITUDE DE INSTALACIÓNS DEPORTIVAS 1. Campo de fútbol municipal A Pedreira. D/D.ª …………………………………………………………………………………………… con D. N. I. núm. ……….….…. e con enderezo en ……….…….……, teléfono de contacto. ………………………………………. En representación do CLUBE/asociación/grupo ……………………………. Manifesta que todas as persoas que utilizarán o campo de xogo se atopan nas condición físicas axeitadas para a práctica deportiva contando todas elas con seguro de asistencia sanitaria. SOLICITA: Lle sexa concedido/a o alugueiro do campo de fútbol municipal durante o período de (indicar meses do ano) …………………………………. o/s día/s (indicar o día ou días) ….……………………………. en horario de ……. a ………… 1 hora campo F-7 ate xuvenís 1 hora campo F-7 resto das categorías 1 hora campo F-11 Alumeado TOTAL 1 hora 1/2 intensidade 1 hora intensidade completa Complemento por cobro de entrada No caso de usos por tempada completa aboarase mensualmente a taxa ou taxas correspondentes. Mugardos, …. de ……………………. de ………… O/a solicitante